Tɛedda teḥka-yasen-d akk tamacahut amek i tella, seg wayen akk id astxeddem tmeṭṭut n baba-s alami id tewweḍ ar din, yenna-yas ihi umeqqran-ni : - Qim ihi a yelli ad teqqimeḍ, axxam-agi d axxam-im, ad teččeḍ ad teswaḍ ad tqedceḍ, nekkni ad d-nettawi seg berra kem ad akem-id-nettaf deg uxxam. D acu ad am-defkaɣ cerṭ, tufɣa ur tetteffɣeḍ ara seg teggurt n wefrag ɣer berra, yenna-yas naɛmulic i yettwalin axxam-agi neɣ id ikeččmen.